o
Shalom. Olen Ephraim Frank, ja tulen Israelista.
Tässä sarjassa olemme tutkineet näkymätöntä todellisuutta.
Olemme tarkastelleet sitä Jeesuksen kautta.
Roomalaiskirjeen 1. luku -
on hyvin mielenkiintoinen luku.
Room. 1:20
"Sillä hänen näkymätön olemuksensa, hänen iankaikkinen voimansa -
ja jumalallisuutensa, ovat, kun niitä hänen teoissansa tarkataan, -
maailman luomisesta asti nähtävinä, niin etteivät he voi millään -
itseänsä puolustaa..."
Jeesuksessa saamme ilmestyksen taivaallisesta Isästämme.
Hän on maailmankaikkeuden Jumala, Israelin Jumala.
Meillä ei ole mitään tekosyytä olla tuntematta häntä.
Viime jaksossa tarkastelimme luomiskertomuksen alkua.
Näimme, että koko luomakunta on syntynyt Jumalan Sanan kautta.
Tällä oli myös joitain seurauksia.
Tarkastelimme myös joitain ongelmia.
Näytin teille kaavioita, -
joissa näkyi valovyöhyke, taivaanvahvuus, -
pimeyden valtapiiri ja syvyyden vedet, joissa maapallo luotiin.
Maapalloa siis ympäröi hengellisen pimeyden valtapiiri.
Meidän on opittava tunnistamaan valon valtakunnan -
ja pimeyden valtakunnan ominaispiirteet.
Meidän on kannettava vastuumme.
Meidät on kutsuttu koko ihmiskunnasta -
tuntemaan nämä valtapiirit ja toimimaan niiden alueilla.
Apostoli Paavali opettaa tästä.
Ef. 6:12 "Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan... taivaan avaruuksissa."
Tässä viitataan taivaanvahvuuden alla olevaan -
hengellisen pimeyden valtapiiriin.
Tässä jaksossa tarkastelemme pimeyden luonnetta -
Kirjoitusten valossa.
Tarkastelemme myös valon olemusta.
Ohjelman loppupuolella tarkastelemme myös sitä, -
miten oikeudenmukainen Isämme on päättänyt kohdella -
hengellisen pimeyden valtapiiriä ja sen prinssiä, saatanaa.
Tarkastelemme myös sitä, mikä meidän tehtävämme on sen suhteen.
Jumala on jo hoitanut juridisen puolen.
Jumalan valtakuntaa säätelevät tietyt lait ja säädökset.
Ne juontavat juurensa Mooseksen kirjoista.
Meidän on tunnettava Jumalan valtakunnan periaatteet.
Kun tottelemme Jumalan Sanaa, -
valon ja elämän valtakunta alkaa päästä voitolle -
pimeyden valtakunnasta.
Ilmestyskirja opettaa, -
että tämän maailman valtakunnat tulevat Jumalan valtakunnaksi.
Tavoitteena on vapauttaa luomakunta.
Me olemme luomakunnan esikoisia, joten vastuu on meidän.
Jos jätämme hengelliset valtapiirit huomiotta, -
ne alkavat vaikuttaa meihin.
Voima ei lähde meistä itsestämme, -
vaikka joskus puhutaankin tahdonvoimasta.
Tahto pystyy vain valitsemaan.
Voima tulee joko Jumalalta tai sitten synnin valtapiiristä.
Aloitamme tarkastelemalla muutamaa ominaisuutta, -
joita pimeyden valtapiirillä on.
Avatkaa Juud. 1:6.
"...ja että hän ne enkelit, jotka eivät säilyttäneet -
valta-asemaansa, vaan jättivät oman asumuksensa, pani pimeyteen -
iankaikkisissa kahleissa säilytettäviksi -
suuren päivän tuomioon..."
Niitä pidetään pimeyden valtapiirin alueella.
Niiden vaikutusvalta kuitenkin ulottuu syvyyden vesien alueelle, -
missä me olemme.
Jes. 14:12-14 "Kuinka olet taivaalta pudonnut, -
sinä kointähti, aamuruskon poika! Kuinka olet maahan syösty, -
sinä kansojen kukistaja! Sinä sanoit sydämessäsi: -
'Minä nousen taivaaseen, korkeammalle Jumalan tähtiä minä -
istuimeni korotan ja istun ilmestysvuorelle, -
pohjimmaiseen Pohjolaan. Minä nousen pilvien kukkuloille, -
teen itseni Korkeimman vertaiseksi.' "
Saatana on pohjimmiltaan ylpeä ja omavanhurskas.
Ne ovat hänen pääluonteenpiirteensä.
Meidän rintakehäämme peittää vanhurskauden haarniska.
Saatanan kilpi on omavanhurskaus.
Ylpeys ja omavanhurskaus ovat saatanan pääluonteenpiirteitä.
Se on vaikuttanut meihin.
Haluan alkaa käsitellä -
näiden kahden hengellisen valtapiirin ominaisuuksia.
Joh. 8:44 Jeesus puhui fariseuksista, -
jotka olivat jollain tapaa sekaantuneet -
tuon toisen valtapiirin henkiin.
Fariseukset halusivat tappaa Jeesuksen.
He osallistuivat murhan hengen toimintaan.
Joh. 8:44 "Te olette isästä perkeleestä, ja isänne himoja -
te tahdotte noudattaa."
Saatana tuli tappamaan, varastamaan ja tuhoamaan.
Fariseukset osallistuivat murhan hengen toimintaan.
Jae jatkuu. "Hän on ollut murhaaja alusta asti, -
ja totuudessa hän ei pysy, koska hänessä ei totuutta ole.
Kun hän puhuu valhetta, niin hän puhuu omaansa..."
Tässä on hyvä esimerkki.
Saatana on pimeyden valtapiirin prinssi.
Hän on luonteeltaan valehtelija.
Muistakaa, että hänessä ei ole totuutta.
Hän ei ikinä puhu totta, vaikka se siltä kuulostaisikin.
Hän sanoi Eevalle, että hänestä voisi tulla Jumalan kaltainen.
Eeva kuitenkin oli jo Jumalan kuva.
Saatana oli siis valehtelija ja valehtelijoiden isä.
Saatana on isä.
Jumala on elämän isä, ja antaa elämää lapsilleen.
Näin toimii myös saatana.
Muistatteko, kuinka Herra nuhteli Pietaria?
Herra ei puhunut Pietarille, vaan saatanalle.
Hän käski saatanaa poistumaan.
Toinen esimerkki on Juudas Iskariot.
Saatanan sanotaan menneen Juudas Iskariotiin.
Mitä Juudas Iskariot teki?
Hän möi Jeesuksen tapettavaksi.
Joka kerta, kun toimimme omassa elämässämme -
jollain pimeyden valtapiirin toimialueella, -
Jeesus näkee sen saatanan toimintana.
Meidän on reagoitava siihen heti samalla tavalla kuin Jeesus.
Meidän on käskettävä saatanaa poistumaan elämästämme.
"Sinä et käytä minua tänään. Kieltäydyn yhteistyöstä."
Kuka tuo valoon ne asiat, joita piilotellaan pimeässä?
1. Kor. 4:5 "Älkää sentähden lausuko mitään tuomiota, -
ennenkuin aika on, ennenkuin Herra tulee, -
joka myös on saattava valoon pimeyden kätköt ja tuova ilmi -
sydänten aivoitukset; ja silloin kukin saa kiitoksensa Jumalalta."
Jeesus ja Pyhä Henki ovat tulleet elämäämme -
tuomitsemaan pimeyden kätköjä ja sydänten aivoituksia.
Silloin me saamme mahdollisuuden vastata Pyhän Hengen johdatukseen -
valtakunnan ilosanoman ja lakien mukaan.
Voimme hoitaa ongelman pois päiväjärjestyksestä.
1. Joh. 3:8 "Joka syntiä tekee, se on perkeleestä, -
sillä perkele on tehnyt syntiä alusta asti.
Sitä varten Jumalan Poika ilmestyi, että hän tekisi tyhjäksi -
perkeleen teot."
Tässä vaiheessa Jeesus siirtyi hengenmaailmasta lihaksi.
Hän ilmestyi, -
jotta hän voisi tehdä tyhjäksi perkeleen teot.
Mitä nuo teot ovat?
Mitä tuo luonto on tehnyt meille?
Tulimme pimeyden valtapiirin alaisuuteen jo syntyessämme.
Olemme olemassa, jotta meihin voitaisiin vaikuttaa.
Vaikutteet ovat kulkeneet sukumme ja vanhempiemme kautta.
Niitä on tullut lastemme, opettajien ja muiden kautta.
Tuo toinen valtakunta on ilmestynyt monien ihmisten kautta.
He eivät itse tienneet siitä mitään.
He olivat sokeita sen vaikutukselle.
Tämän vuoksi Jeesus sanoi ristiinnaulitsijoistaan: -
"Anna heille anteeksi, sillä he eivät tiedä, mitä tekevät."
Joka kerta kun vaimo, aviomies, isä, äiti tai kuka tahansa muu -
antaa pimeyden valtapiirin ilmestyä kauttaan, -
heille on annettava anteeksi.
He toimivat synnin voiman alaisina.
Se toimii heidän lihassaan.
Kirjoitukset opettavat, kuinka meidän olisi suhtauduttava -
synnin voimaan.
Voimme voittaa sen, -
jos uskomme totuuteen.
Totuus on ainoa asia, joka voi vapauttaa meidät.
Jeesus on totuus.
Meidän on kuitenkin opiskeltava Jeesuksen hengellistä olemusta -
voidaksemme voittaa pimeyden henkivallat.
Mitä pimeyteen on kätketty?
Mitä ovat perkeleen teot?
Jeesus käsittelee tätä asiaa Markuksen evankeliumin 7. luvussa.
Mark. 7:20-23.
Jeesus sanoi: -
"Ja hän sanoi: 'Mikä ihmisestä lähtee ulos, -
se saastuttaa ihmisen.
Sillä sisästä, ihmisten sydämestä, -
lähtevät pahat ajatukset, -
haureudet, varkaudet, murhat, aviorikokset, ahneus, häijyys, -
petollisuus, irstaus, pahansuonti, jumalanpilkka, ylpeys, -
mielettömyys. Kaikki tämä paha lähtee sisästä ulos -
ja saastuttaa ihmisen.' "
Jeesus analysoi ihmisluontoa.
Hän ei syytä ihmismieltä -
eikä älykkyyttä.
Hän osuu heti asian ytimeen.
Hän osoittaa, minkälainen on ihmisen hengellinen luonto.
Kun Aadam ja Eeva söivät hyvän ja pahan tiedon puusta, -
he joutuivat pimeyden valtapiirin alaisuuteen.
Pimeys alkoi heti ilmestyä heidän kauttaan.
He joutuivat häpeän valtaan ja alkoivat syytellä toisiaan.
Aikaisemmin he eivät olleet sellaisia.
Tottelemattomuus sai aikaan sen, että heidän sydämensä pimenivät -
ja pimeys alkoi vaikuttaa heidän keskinäisissä suhteissaan.
Kainille kävi samoin. Synti väijyi häntä kuin kissa, -
joka odottaa oikeaa hetkeä hyökätä saaliin kimppuun.
Kun Kainista tuli ylpeä, omavanhurskas ja itsekäs, -
niiden syntien henki alkoi heti vaikuttaa Kainin kautta.
Tämä kehitys jatkui läpi sukupolvien.
Nooan päivinä ihmiskunta oli jo täydellinen pimeyden ilmentymä.
Jumala tuhosi sen koko sukupolven tulvan kautta.
Poimin listastani muutaman esimerkin, joita Jeesus käytti.
Kuinka moni teistä on ollut kateellinen?
Kuinka moni on loukannut toista juoruamalla?
Kuinka moni on ollut ylpeä?
Olemme varmasti kaikki tulleet pimeyden valtapiirin uhreiksi -
ja tuoneet julki sen ilmentymiä.
Opimme lisää näistä ilmentymistä.
Apostoli Paavali paljasti muutamia näistä hengistä.
Room. 1:29-31
Roomaalaiskirjeen 1. luku.
Jakeet 29-31.
Oikeastaan se alkaa jo jakeesta 28.
Aikaisemmin luin Room. 1:20.
Jos ihmiset eivät näe Jumalaa luomakunnassa, -
eivätkä näe sen kautta Jeesusta, -
heidän sydämensä pimenevät.
Niihin pääsee sitä samaa pimeyttä, joka alkoi jo ensimmäisestä -
luomispäivästä.
Pimeys oli syvyyden päällä.
Se pimeys pääsi sydämiimme.
Room. 1:29 "Ja niinkuin heille ei kelvannut pitää kiinni Jumalan -
tuntemisesta, niin Jumala hylkäsi heidät heidän kelvottoman -
mielensä valtaan, tekemään sopimattomia. He ovat -
täynnänsä kaikkea vääryyttä, pahuutta, ahneutta, häijyyttä, -
täynnä kateutta, murhaa, riitaa, petosta, pahanilkisyyttä; ovat -
korvaankuiskuttelijoita, panette- lijoita, Jumalaa vihaavaisia -
väkivaltaisia, ylpeitä, kerskailijoita, pahankeksijöitä, -
vanhemmilleen tottelemattomia, vailla ymmärrystä, -
luotettavuutta, rakkautta ja laupeutta; jotka, vaikka tuntevat -
Jumalan vanhurskaan säädöksen, että ne, jotka senkaltaisia -
tekevät, ovat kuoleman ansainneet..."
Jumala käytti tätä raamatunkohtaa uskoontulossani.
Olin täynnä kaikkea vääryyttä ja epärehellisyyttä.
Yritin parhaani mukaan olla vanhurskas ja hyvä.
Luulin olevani parempi kuin muut.
Se on ylpeyttä.
Apostoli Paavali antaa oman esimerkkinsä Fil. 2.
Hän oli ollut rabbi.
Hänen opettajaansa Gamlielia pidettiin parhaana opettajana.
Hän oli benjaminin sukukunnasta.
Hän oli opiskellut tooraa.
Lain kannalta Paavali oli todettu syyttömäksi.
Häntä ei voitu syyttää mistään.
Hänellä oli lain kautta tuleva vanhurskaus.
Sitten hän tuli tuntemaan Jumalan vanhurskauden Jeesuksessa.
Paavalin vanhurskaus paljastui epäaidoksi.
Se oli pelkkää omavanhurskautta ja ylpeyttä.
Hän oli tullut eteväksi rabiksi, -
joka oli selkeästi muita rabbeja parempi.
Hän johti vainoja, -
jotka kohdistuivat alkuseurakunnan uskoviin.
Sitten Jeesus ilmestyi hänelle Damaskoksen tiellä.
Jeesus ilmestyi suurena valona. Aivan kuin luomisen alussa.
Minullekin Jeesus ilmestyi valona.
Hän vapautti minut suuresta pimeydestä.
Paavali oli vanhurskauksineen sen saman pimeyden keskellä.
Mitä hän oikeastaan teki?
Hän toimi yhteistyössä murhan hengen kanssa.
Keitä hän murhasi?
Mitä Jeesus sanoi hänelle?
"Saul, Saul, miksi vainoat minua?" Apt. 9:4
Paavali ei vainonnut uskovaa, vaan hänen sisällään asuvaa Jeesusta.
Tämä oli Paavalin ensimmäinen ilmestys uskovana olosta.
Kaiken, minkä hän oli tehnyt yhdelle vähimmistä uskovista, -
hän oli tehnyt Jeesukselle.
Meidän on ymmärrettävä tämä asia.
Kun olemme hengellisten veljiemme ja sisariemme seurassa, -
emme saa nähdä heitä pelkkinä ihmisinä.
Heidän kauttaan olemme yhteydessä Jeesukseen Messiaaseen, -
maailman Luojaan.
Kuinka uskallamme edes ajatella sitä.
Kuinka voisimme loukata Jumalan rakastettuja lapsia, -
jotka hän on lunastanut?
Meidän on nähtävä heidät oikealla tavalla.
Meidän on nähtävä itsemmekin tuon saman hengellisen totuuden kautta.
Sen kautta meidän on nähtävä myös Jeesus.
Apostoli Paavali jatkaa kertomalla lisää pimeyden luonteesta.
Oletteko havainneet itsessänne rakkaudettomuutta ja armottomuutta?
Oletteko osallistuneet kiistoihin?
Onko ystävyyssuhteissanne ja kodeissanne ollut riitoja?
Riitelettekö vanhempienne kanssa?
Kuka silloin rakentaa valtakuntaansa?
Saatana tekee ahkerasti töitä meissä -
lihassamme toimivan synnin voiman kautta.
Hän rakentaa itselleen valtakuntaa, vaikka hän ei ole kuningas.
Hän on pelkkä prinssi.
Hän kuitenkin yrittää saada meitä yhteistyöhön.
Hän haluaa orjuuttaa meidät valtansa alle -
vaikka oikeasti hänellä ei ole valtaa.
Saatamme olla hyviä kristittyjä.
Saatamme käydä kirkossa viikon jokaisena päivänä.
Käymme paikallisseurakunnassa.
Jos kuitenkin ennen lähtöä riitelimme vaimon -
tai lasten kanssa, meissä on vihaa ja riidanhalua.
Seurakunnassa tervehdimme muita hymyssäsuin, -
vaikka sydämemme on tulessa.
Olkaa rehellisiä, koska Jumala on rehellinen.
Salailu johtaa häpeään.
Niin kuin Aadamin ja Eevan tapauksessa.
Meidän on paljastettava pimeyden luonne ja tehtävä parannus.
Pian tarkastelemme sitä, kuinka vapautuminen tapahtuu.
Galatalaiskirjeessä Pyhä Henki valottaa Paavalin kautta sitä, -
minkälainen luonne ja mitä ominaispiireitä synnillä on, -
ja kuinka ne toimivat pimeyden valtapiirissä.
Gal. 5:19 "Mutta lihan teot ovat ilmeiset, ja ne ovat: haureus, -
saastaisuus, irstaus, epäjumalanpalvelus, noituus, -
vihamielisyys, riita, kateellisuus, vihat, juonet, -
eriseurat, lahkot, kateus, juomingit, mässäykset ja muut -
senkaltaiset, joista teille edeltäpäin sanon, niinkuin jo -
ennenkin olen sanonut, että ne, jotka semmoista harjoittavat, -
eivät peri Jumalan valtakuntaa."
Meillä on tapana ajatella, että armo kattaa kaikenlaiset teot.
Mihin sitten tarvitsemme apostolien neuvoja?
Olemme kyllä armon alla, koska meidät on otettu pois -
synnin ja kuoleman valtapiirin lakien alta.
Nyt olemme Jumalan valtakunnassa, jossa vallitsevat eri lait.
Tämä on tärkeää saatanan valtakunnan ymmärtämisen kannalta.
Saatanan valtakunta tulee yhä ilmestymään meidän kauttamme, -
vaikka loistammekin uskovina yhteiskunnassamme.
Kun saatanan valtakunta tulee julki kauttamme, -
meidän on toimittava.
Meidän on ymmärrettävä Jumalan valtakuntaa lainopillisesti.
Kuinka Isä toimitti lunastuksen koko ihmiskunnalle -
Jeesuksen kautta, joka seurasi Isänsä tahtoa kuolemaan saakka?
Jeesuksen ei ollut helppo totella Isäänsä ihmisruumiissa.
Se oli todella erityistä.
Hän ansaitsee siitä kunnian ja ylistyksen.
Hän oli täydellisen kuuliainen kuolemaan asti.
Jeesuksesta se oli vaikeaa siitäkin huolimatta, -
että hän oli Sana ja valo ja kantoi Isän ominaisuuksia itsessään.
Hänen oli samaistuttava niihin, jotka hän tuli lunastamaan.
Aadam oli poika, joka lankesi syntiin.
Aadam sai vallan luomakunnan yli. Se oli Jumalan asettama laki.
Tarvitsiko Aadam lunastusta?
Luonnollisen ihmisen oli palattava alkuperäiseen asemaansa, -
jotta luomakunta vapautuisi.
Aadam piti lunastaa.
Isän oli lähetettävä joku hänen perheeseensä.
Kun Jeesus syntyi Aadamin perheeseen, -
hänestä tuli sukulunastaja, joka pystyi tuomaan lunastuksen.
Se asetti Aadamin takaisin asemaansa ja mahdollisti hänen -
paluunsa Isän luo.
Näitä esimerkkejä löytyy lisää.
Pelko.
2. Tim. 1:7 sanoo, ettei Jumala ole antanut meille pelkuruuden henkeä.
Pelon takana on pelon henki. Mistä se tulee?
Se tulee pimeyden valtapiiristä.
Kun olemme peloissamme, olemme sen hengen vaikutuksen alla.
Jos alamme sen kanssa yhteistyöhön, se alkaa ilmentyä kauttamme.
Silloin sitä kutsutaan synniksi.
On olemassa tapa päästä eroon henkien vaikutuksen alta, -
mutta on toimittava juridisesti oikein.
Muuten henget eivät usko meitä.
Meidän on tunnistettava henget, otettava vastuu -
ja tehtävä parannus.
Vain silloin voimme onnistua.
Vilkaistaan vielä kerran pimeyden valtapiirin ominaisuuksia.
2. Tim. 3. luku.
2. Tim. 3. luku, -
jakeet 1-5.
Me saatamme elää lopun aikoja.
Silloin tämä pätee meihin.
"Mutta tiedä se, että viimeisinä päivinä on tuleva vaikeita aikoja.
Sillä ihmiset ovat silloin itserakkaita, rahanahneita, -
kerskailijoita, ylpeitä, herjaajia, vanhemmilleen tottelemattomia, -
kiittämättömiä, epähurskaita, rakkaudettomia, epäsopuisia, -
panettelijoita, hillittömiä, raakoja, hyvän vihamiehiä, -
pettureita, väkivaltaisia, pöyhkeitä, hekumaa enemmän -
kuin Jumalaa rakastavia; heissä on jumalisuuden ulkokuori, -
mutta he kieltävät sen voiman."
Veljet ja sisaret, -
uskon tämän kuvaavan meidän maailmaamme.
Jes. 60:2 sanoo, että pimeys peittää maan ja synkeys kansat.
Synkeys viittaa siihen hengelliseen pimeyteen, -
mikä oli jo alussa, mutta lopun aikoina se tulee syvyyden vesiin, -
missä luomakunta sijaitsee.
Demoniset voimat saavat silloin pääsyn syvyyden vesiin, -
ja ottavat ne osaksi pimeyden valtapiiriä.
Se tulee näkymään tällä tavalla.
Pimeydestä loistaa esiin kuitenkin valo.
Sinä päivänä, kun pimeys synkistyy huippuunsa, -
valo alkaa loistaa sen keskeltä.
Meillä kaikilla uskovilla on Jeesuksen valo.
Sisällämme on elämän valoa.
Meidän on tuotava se julki.
Pystyäksemme siihen meidän on tiedettävä, miltä se näyttää.
Tutkitaan asiaa.
Room. 13:12.
"Yö on pitkälle kulunut..."
Hengellinen pimeys on saavuttanut huippunsa.
"Yö on pitkälle kulunut, ja päivä on lähellä."
Tässä puhutaan lähestyvästä hengellisestä päivästä.
"Pankaamme sentähden pois pimeyden teot, -
ja pukeutukaamme valkeuden varustuksiin."
Meidän on tutkittava taas luomispäiviä -
ja ymmärrettävä niitä esittämieni kaavioiden avulla.
Me tiedämme, mistä päivästä Paavali puhuu, -
ja mihin valkeuteen meidän on pukeuduttava.
Ef. 6:11 "Pukekaa yllenne Jumalan koko sota-asu, voidaksenne -
kestää perkeleen kavalat juonet."
Room. 8:13.
"...mutta jos te Hengellä kuoletatte ruumiin teot, -
niin saatte elää."
Se on meidän vastuullamme. Meidän on tehtävä töitä.
Uskovien on tehtävä Herran työtä.
1. Kor. 15:58 "Sentähden, rakkaat veljeni, olkaa lujat, -
järkähtämättömät, aina innokkaat Herran työssä..."
Monet uskovat palavat loppuun evankeliointityössä -
tai jossain muussa hengellisessä työssä.
He yrittävät tehdä työtä Herralle, -
sen sijaan että tekisivät Herran työtä.
Mikä on Herran työtä?
Hän tuli tuhoamaan paholaisen työt.
Kyllä hän pelasti maailmankin 2000 vuotta sitten.
Hän teki sen kuolemansa ja ylösnousemuksensa kautta.
Sen jälkeen hän tuli tuhoamaan paholaisen työt.
Meidän on tiedettävä, kuinka tätä Herran työtä tehdään.
Kuinka voimme panna pois pimeyden teot?
On tiedettävä, mitä ne ovat.
Siinä auttaa henkien erottamisen armolahja.
Jos ei ole vielä pelastunut, on yhä toisen valtakunnan orja.
Nyt tarkastelemme valon valtapiiriä, -
jotta osaisimme pukeutua valoon.
Mitä meidän on puettava päällemme?
Paavali käskee pukeutumaan valoon.
Gal. 5:22-23.
Mistä siellä puhutaan? Hengen hedelmistä.
Mitä ne ovat?
Rakkaus, ilo, rauha, pitkämielisyys, ystävällisyys, -
hyvyys, uskollisuus, sävyisyys ja itsensähillitseminen.
Nämä ovat valon ilmenemismuotoja.
Sinulla on nyt tämä luonne.
Se on identiteettisi Messiaassa.
Näytät samalta kuin hän.
Jos olet kärsimätön, -
mistä se juontaa juurensa?
Yritätkö itse opettaa itseäsi kärsivällisemmäksi?
Veikkaan, että vain väsyt ja turhaudut.
Pimeyden valtapiirin ominaisuuksia ei voi muuttaa.
Sen sijaan on kieltäydyttävä yhteistyöstä -
kärsimättömyyden hengen kanssa.
Sen jälkeen asiaa on käsiteltävä Jumalan valtakunnan lakien mukaan.
On tiedostettava, ettei kärsimättömyys lähde sinusta.
Se on lähtöisin synnin voimasta, joka tekee työtä lihassasi.
Emme taistele lihaa ja verta vastaan, -
vaan hengellisestä pimeydestä tulevia henkivaltoja vastaan.
Ne asuvat kuivassa paikassa ja hakevat vesistä ilmenemisalustaa.
On aika herätä hengelliseen todellisuuteen -
ja panna loppu vihollisen toiminnalle.
Hän on käyttänyt meitä meidän itsemme ja toisten pahoinpitelyyn.
Kauttamme hän on tuhonnut tätä kaunista Jumalan luomaa tomu-pukua.
Jumala loi meistä kauniita sieluja ja henkiä.
Meillä on henki, sielu ja ruumis.
Messiaassa luonteemme on kuitenkin sama kuin Aadamilla alussa.
Me näytämme samalta kuin Jeesus ja taivaallinen isämme.
Meidän on päätettävä uskoa siihen, -
koska se on totuus.
Kun vihollinen seuraavan kerran tulee syyttämään sinua siitä, -
kuinka pahasti kohtelit lapsiasi ja kuinka kärsimätön olit, -
sano hänelle suorat sanat.
"Seuraavan kerran kun hyypiösi tulevat vaivaamaan minua, -
ajan heidät pois ennen kuin sinä pääset vahingoittamaan lapsiani."
Pimeyden hengille ei voi puhua muulla tavalla.
Niitä on käskettävä pysymään poissa.
Kiitä Jeesusta kärsivällisyydestä, joka sinulla on hänessä.
Muutumme yhä enemmän soveltuviksi ilmentämään hänen luonnettaan.
Jaak. 3:17 ja 1.Kor. 13:13 kertovat lisää valon luonteesta -
ja sen ilmenemismuodoista.
Niitä ovat usko, toivo ja rakkaus.
Niitä ovat puhtaus, lempeys, rauhallisuus, viisaus, järkevyys, -
armollisuus, horjumattomuus ja aitous.
Ne ovat valon ilmenemismuotoja.
Meidän on osattava toimia oikein silloin, -
kun synnin voima vaikuttaa meissä.
Meidän on tunnistettava ne tavat, -
joilla pimeys vaikuttaa elämäämme.
Niitä ovat kärsimättömyys, suvaitsemattomuus, viha -
ja monet muut ilmenemismuodot.
Ne on pysäytettävä heti.
Paavali teki niin Room. 7:17.
"Niin en nyt enää tee sitä minä, vaan synti, joka minussa asuu."
Synti asui hänen lihassaan.
Kiitos Jumalalle, että Jeesuksen kautta voimme voittaa sen.
Voimme hajottaa maahan jokaisen järjen päätelmän.
Voittoja tulee, kun alamme uskoa valtakunnan evankeliumin totuuteen.
Mikä on valtakunnan evankeliumi?
Mitä Jeesuksen kautta tapahtui?
Mitä Isä teki Jeesuksen kautta ristillä?
Tätä kautta opimme voittamaan pimeyden valtapiirin.
Raamattu kertoo henkivaltojen olleen läsnä, -
kun Jeesus kuoli ristillä.
1. Kor. 3 kertoo, että jos henkivallat olisivat tienneet -
Jeesuksen ylösnousemuksesta, häntä ei olisi ristiinnaulittu.
Ne riisuttiin aseista.
Jumala vapautti Aadamin saatanan vallan alaisuudesta.
Siitä kertoo Kol. 1. luku.
Meidät siirrettiin hänen rakkaan Poikansa valtakuntaan.
2. Kor. 5:14.
"Sillä Kristuksen rakkaus vaatii meitä, jotka olemme tulleet tähän -
päätökseen: yksi on kuollut kaikkien edestä, siis myös -
kaikki ovat kuolleet..."
Tämä on tosiasia.
Tämä on Jumalan Sanaa.
Kun Jeesus kuoli ristillä, -
tai oikeammin sanottuna, kun hän oli kuolemassa ristillä, -
koko ihmiskunta oli pantu hänen lihaansa.
Tästä puhuu Kolossalaiskirjeen 1. luku.
Aadam vietiin Jeesuksen lihan kautta kuolemaan.
Se alkoi Jeesuksen lihasta ja hänen kuolemastaan.
Mitä Jeesus huusi ristillä?
Aba, Isä, miksi minut hylkäsit?
Jeesus oli tullut Isän tyköä. Hänhän oli Sana ja valo.
Mutta tuon yhden historiallisen hetken ajan -
Jeesus joutui olemaan ilman Isäänsä.
Se johtui siitä, että Aadam ja koko ihmiskunta oli laitettu -
hänen kuolevaan lihaansa.
Jeesus vei heidät kuolemaan.
Aadam joutui haudatuksi ja nousi ylös kuolleista.
Hän pääsi taas Isänsä yhteyteen ja pystyy hoitamaan tehtävänsä, -
eli tuomaan Jumalan valtakunnan maan päälle -
ja tuhoamaan vihollisen työt.
Kun valtakunnan sanomaa julistetaan Mooseksen laista käsin, -
se lisää Jeesuksen halua ottaa haltuunsa tämä valtapiiri.
Kun hän tekee sen, planeettamme täyttyy valosta ja elämästä.
Ylhäältä tuleva valo ja maan päällä oleva valo yhdistyvät, -
ja pimeys häviää.
Muistatteko, ettei Jumala kutsunut taivaanvahvuutta hyväksi?
Se sulkeutuu kuin kirjakäärö, kun ylempi ja alempi valo yhdistyvät.
Jumala vallitsee. Niin se päättyy.
Meidän on uskottava siihen, -
että ihmiskunta kuoli Jeesuksen kanssa ristillä.
Voittomme perustuu siihen.
Kun toimimme yhteistyössä pimeyden henkimaailman kanssa, -
meidän on palattava Golgatalle.
Sitä on päivittäin kuoleminen.
Menemme Jeesuksen kuoleman ääreen.
2. Kor. 4:11-12 ovat hyvin mielenkiintoisia jakeita.
"Me kuljemme, aina kantaen Jeesuksen kuolemaa ruumiissamme, -
että Jeesuksen elämäkin tulisi meidän ruumiissamme näkyviin.
Sillä me, jotka elämme, olemme alati annetut kuolemaan -
Jeesuksen tähden..."
Tähän kuolemaan meidän on samaistuttava.
"...että Jeesuksen elämäkin tulisi kuolevaisessa lihassamme näkyviin."
Me olemme kaikki kuolevaista lihaa.
Silti Luojamme ja Jeesuksen Messiaan voima on meissä, -
jotta hänen elämänsä ja valonsa tulisi meissä näkyviin.
Meidän on samaistuttava häneen.
Ensin on tunnustettava, että synnin voima tekee työtä meissä.
Sitten on nähtävä, että voimme voittaa sen.
1. Johanneksen kirjeessä Paavali sanoo nuorille miehille, -
että he ovat voittaneet vihollisen.
Meidän on kasvettava uskovina ja saavutettava voittoja Messiaassa.
Silloin hänen tahtonsa alkaa tapahtua maan päällä.
Se on todellista evankeliointia.
Jeesuksen elämä saa tehdä työtä muissa ihmisissä.
Meidän ei tarvitse sanoa mitään.
Olemuksemme Messiaan ruumiina puhuu puolestaan.
Meidän on oltava hänenlaisiaan.
Jos emme ilmennä hänen luonnettaan, syy ei ole meidän.
Jatketaan 2. Kor. 5:15.
"...ja hän on kuollut kaikkien edestä, että ne, jotka elävät, -
eivät enää eläisi itselleen..."
Itsekäs luonto kuuluu pimeyden valtakuntaan.
Itsekkyys tuo elämäämme riitaa ja muita henkien ilmentymiä.
Ne tulevat pimeyden valtakunnasta synnin voiman kautta.
2. Kor. 5:16-17 "Sentähden me emme tästä lähtien tunne ketään -
lihan mukaan..."
Tuomitsemmeko muita uskovia vieläkin lihan mukaan?
Tuomitsemmeko ne, joissa synnin voima näkyy?
Meidän on uskottava totuus.
Syntiä tekevät ihmiset tuovat esiin pimeyden valtakuntaa.
Se johtuu synnin ja saatanan vallasta.
Se ei johdu ihmisestä. Jumala rakastaa häntä.
Jumala rakasti häntä niin paljon, että ristiinnaulitsi hänet.
Koko ihmiskunta kuoli ristillä. Siksi emme tuomitse lihan mukaan.
Tavoitteena on, että Messiaan elämä voisi tulla julki -
tämän kuolevaisen lihan kautta tähän maailmaan.
Paljon enemmän ihmisiä tulee uskoon silloin, -
kun kuljemme Jeesuksen valossa.
Jeesuksen veri puhdistaa meidät kaikesta saastaisuudesta.
Meidän on kuitenkin otettava vastuu siitä, jos teemme syntiä.
Emme ole enää synnintekijöitä.
Voimme tehdä syntiä, mutta emme joudu enää synnin orjuuteen.
Paavali opettaa Room. 6:13, ettei meidän tule olla vääryyden aseita.
Kreikan sana todella tarkoittaa asetta.
Olemme vääryyden aseita, jos sekaannumme pimeyden valtapiiriin.
Jumalan valtakunta on vanhurskautta, rauhaa ja iloa.
Valtakunnan vanhurskaus on hengen hedelmien näköinen.
Meidän on uskottava niiden todella toimivan ei vain omassa, -
vaan myös muiden uskovien elämässä.
Voitto alkaa omasta sydämestä.
2. Kor. 4:5-6 "Sillä me emme julista itseämme, vaan Kristusta -
Jeesusta, että hän on Herra ja me teidän palvelijanne..."
Paavali kutsuu itseään Korinttolaisten palvelijaksi.
"...ja me teidän palvelijanne, -
Jeesuksen tähden. Sillä Jumala, joka sanoi: 'Loistakoon valkeus -
pimeydestä', on se, joka loisti sydämiimme, että Jumalan -
kirkkauden tunteminen, sen kirkkauden, joka loistaa -
Kristuksen kasvoissa, levittäisi valoansa."
Toivon, että tekin ylistätte Herraa.
Jeesus meni ristille, -
jotta te voisitte nauttia elämästä tietoisina hengenmaailmasta, -
ja tuoda se osaksi elämäänne.
Hajottakaa maahan järjen päätelmät ja kaikki muu, mikä nousee -
Jumalan tuntemista vastaan.
Lopettakaa kiistat ja väittelyt.
Korinttolaisten seurakunnassa kiisteltiin ja väiteltiin.
Siksi Paavali kutsui heitä vauvoiksi.
On aika päästä eroon vauvan tittelistä.
Tarvitsemme yhä opettajia.
Meidän on silti kasvettava.
Emme saa olla riippuvaisia tietystä opettajasta tai pastorista.
Jos saamme kaiken hengellisen ravintomme heidän kauttansa -
sen sijaan, että kuulisimme itse Herralta, -
niin olemme yhä lain kasvatuksen alaisia.
Mooses nousi vuorelle, jotta Jumala puhuisi hänen kauttaan kansalle.
Uudessa liitossa kaikki voivat kuulla Herralta.
Hän kirjoittaa lakinsa meidän sydämiimme.
Silloin Jumalan valtakunta alkaa ilmentyä kauttamme.
Tätä Isä halusi alusta asti.
Hän lähetti Poikansa tuomaan Sanan ja valon, -
jotta Isän luonne voisi ilmentyä maan päällä, -
ja jotta se näkyisi täällä syvien vesien alueella.
Silloin syvyyden vedet muuttuvat samanlaisiksi -
kuin ylhäällä olevat hengelliset vedet.
Ne yhdistyvät.
Luomakunta odottaa sitä.
Se odottaa jäännöstä, ensihedelmää, joka kasvaisi täysi-ikäiseksi.
Kasvaisi täysi-ikäiseksi.
Meidän on rakastettava toisiamme niin kuin hän rakasti meitä.
Rukoilen kaikkien meidän puolesta, -
että etsisimme ensin Jumalan valtakuntaa.
Rukoilen, että etsisimme sitä koko sydämestämme ja sielustamme.
Jumalan valtakunta ilmenee Jeesuksessa ja hänen luonteessaan.
Se ilmenee hänen auktoriteetissaan ja laissaan.
Se on kaikissa niissä.
Rukoilen Paavalin sanoin.
Hänen kaunis rukouksensa on Efesolaiskirjeessä.
Voimme lopettaa siihen.
Tätä rukousta kannattaa rukoilla päivittäin.
"Siispä pyydän teitä..."
Anteeksi. En näe hyvin, koska silmäni kostuvat liikaa.
Ef. 1:18-19 "...ja valaisisi teidän sydämenne silmät, -
että tietäisitte, mikä on se toivo, johon hän on teidät kutsunut, -
kuinka suuri hänen perintönsä kirkkaus hänen pyhissään ja mikä -
hänen voimansa ylenpalttinen suuruus meitä kohtaan, jotka -
uskomme - sen hänen väkevyytensä voiman vaikutuksen mukaan, jonka -
hän vaikutti Kristuksessa, kun hän herätti hänet kuolleista ja -
asetti hänet oikealle puolellensa taivaissa, korkeammalle kaikkea -
hallitusta ja valtaa ja voimaa ja herrautta ja jokaista nimeä, mikä -
mainitaan, ei ainoastaan tässä maailmanajassa, vaan myös -
tulevassa. Ja kaikki hän on asettanut hänen jalkainsa alle ja -
antanut hänet kaiken pääksi seurakunnalle, joka on hänen -
ruumiinsa, hänen täyteytensä, joka kaikki kaikissa täyttää."
Kiitos tästä mahdollisuudesta tulla tänne vaimoni kanssa.
Saamme nauttia kauniista luonnosta.
Toivottavasti tapaamme vielä monia suomalaisia.
Kiitän teitä oikein paljon.
Olkoon Jumala kanssanne ja ilmestyköön Jeesus kauttanne, -
hänen nimensä kunniaksi. Shalom.
Suomennos: Hanna Tischer